CELEX: 62019CA0041
Language: sk
Date: 2020-06-04 00:00:00
Title: Vec C-41/19: Rozsudok Súdneho dvora (tretia komora) zo 4. júna 2020 (návrh na začatie prejudiciálneho konania, ktorý podal Amtsgericht Köln – Nemecko) – FX/GZ, zo zákona zastúpená svojou matkou (Návrh na začatie prejudiciálneho konania – Právomoc, uznávanie a výkon rozhodnutí vo veciach vyživovacej povinnosti – Nariadenie (ES) č. 4/2009 – Článok 41 ods. 1 – Justičná spolupráca v občianskych veciach – Nariadenie (EÚ) č. 1215/2012 – Článok 24 ods. 5 – Právny titul konštatujúci pohľadávku na výživnom vyhlásený za vykonateľný – Návrh na zastavenie núteného výkonu – Právomoc súdu členského štátu výkonu)

10.8.2020   
            
            
               SK
            
            
               Úradný vestník Európskej únie
            
            
               C 262/6
            
         
      Rozsudok Súdneho dvora (tretia komora) zo 4. júna 2020 (návrh na začatie prejudiciálneho konania, ktorý podal Amtsgericht Köln – Nemecko) – FX/GZ, zo zákona zastúpená svojou matkou
      (Vec C-41/19) (1)
      
      (Návrh na začatie prejudiciálneho konania - Právomoc, uznávanie a výkon rozhodnutí vo veciach vyživovacej povinnosti - Nariadenie (ES) č. 4/2009 - Článok 41 ods. 1 - Justičná spolupráca v občianskych veciach - Nariadenie (EÚ) č. 1215/2012 - Článok 24 ods. 5 - Právny titul konštatujúci pohľadávku na výživnom vyhlásený za vykonateľný - Návrh na zastavenie núteného výkonu - Právomoc súdu členského štátu výkonu)
      (2020/C 262/08)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Amtsgericht Köln
      
         Účastníci konania pred vnútroštátnym súdom
      
      
         Žalobca: FX
      
         Žalovaná: GZ, zo zákona zastúpená svojou matkou
      
         Výrok rozsudku
      
      Nariadenie Rady (ES) č. 4/2009 z 18. decembra 2008 o právomoci, rozhodnom práve, uznávaní a výkone rozhodnutí a o spolupráci vo veciach vyživovacej povinnosti sa má vykladať v tom zmysle, že do jeho pôsobnosti, ako aj do medzinárodnej právomoci súdov členského štátu výkonu patrí návrh na zastavenie núteného výkonu rozhodnutia podaný povinným na zaplatenie pohľadávky na výživnom, ktorý smeruje proti výkonu rozhodnutia vydaného súdom členského štátu pôvodu a konštatujúceho túto pohľadávku, ktorá je úzko spojená s konaním o výkone rozhodnutia.
      Podľa článku 41 ods. 1 nariadenia č. 4/2009 a príslušných ustanovení vnútroštátneho práva prináleží vnútroštátnemu súdu, ako súdu členského štátu výkonu, aby rozhodol o prípustnosti a dôvodnosti dôkazov predložených povinným na zaplatenie pohľadávky na výživnom s cieľom podporiť tvrdenie, podľa ktorého tento povinný svoj dlh z veľkej časti zaplatil.
      
         (1)  Ú. v. EÚ C 155, 6.5.2019.